
ŠAKIŲ RAJONO SAVIVALDYBĖS  TARYBA

SPRENDIMAS

DĖL UGNIAGESIŲ KOMANDOS ĮSTEIGIMO KUDIRKOS NAUMIESČIO SENIŪNIJOJE
2009 m. liepos 30  d. Nr.T-262
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin. 1994, Nr.55-1049; 2008, Nr.113-4290) 7 str. 4 ir 9 p., 16 str. 2 d. 27 p. ir 4 d., Valstybės ir savivaldybių turto valdymo, naudojimo ir disponavimo juo įstatymo (Žin. 1998, Nr.54-1492; 2002, Nr.60-2412) 10 str. 1 d. 2 p., Vyriausybės 2001 m. sausio 5 d. nutarimo Nr.16 (Žin. 2001, Nr.3-48; 2003, Nr.13-504) patvirtinto Valstybės turto perdavimo valdyti, naudoti ir disponuoti juo patikėjimo teise tvarkos aprašo 6.1. p. ir atsižvelgdama į Priešgaisrinės apsaugos ir gelbėjimo departamento prie Vidaus reikalų ministerijos 2009 m. liepos 16 d. raštą Nr.9.4-1941 (8.7.) „Dėl ugniagesių komandų perdavimo“, nusprendžia:


1. Įsteigti nuo 2010 m. sausio 1 d. rajono savivaldybės Kudirkos Naumiesčio seniūnijoje, įsteigti ugniagesių komandą.

2. Sutikti perimti patikėjimo teise valdyti, naudoti ir disponuoti valstybei nuosavybės teise priklausantį ilgalaikį ir trumpalaikį materialųjį turtą, gavus iš valstybės biudžeto finansavimą, valstybinei (valstybės perduotai savivaldybėms) funkcijai - priešgaisrinei saugai vykdyti pagal pridedamus 1 - 3 priedus, apskaitant savivaldybės administracijos Kudirkos Naumiesčio seniūnijos balanse.


3. Įgalioti rajono savivaldybės administracijos Kudirkos Naumiesčio seniūną savivaldybės vardu pasirašyti turto priėmimo ir perdavimo aktus.

